GiliGold/VAD_KnessetCorpus huggingface dataset:
יריב לוין: הנושאים שונים אבל אני לא רואה למה שנחליט כאן שדברי שר החינוך על המורים כן ושריפת דגלים לא, או למה שריפת דגלים כן ושיחות קרבה לא, אני לא יכול לכפות את זה.
יריב לוין: ההצבעה תהיה על כל נושא בנפרד כי אנחנו חייבים, אבל מבחינת ההסתכלות על הנושאים נכון או להגיד שהשבוע באופן חריג פותחים את העניין, או שאנחנו מחליטים שאנחנו נצמדים לקו שהלכנו אתו כל הזמן.
איתן כבל: בסוף יש ערך לנושא, גם ההחלטה בנשיאות היא לא רק פועל יוצא של האם יש לחבר הכנסת כלים להביא את דבריו, או האם יש לחבר הכנסת כלים נוספים על הכלים הקיימים בתוך הכנסת.
איתן כבל: הנחת העבודה שדברי שר החינוך הוא נושא שיכול להיות נדון בוועדת החינוך של הכנסת או הנושא של שריפת דגלים במסגרת של דיון מהיר, שיחות קרבה, גם אם זה נדון שבוע שעבר, 62 שנים אנחנו מדברים על זה.
שלי יחימוביץ': הדיון על שיחות הקרבה לא הסתיים?
יריב לוין: על שיחות הקרבה אפשר לדבר גם בשבוע הבא.
יריב לוין: בנאומים בני דקה בהצעות אי אימון ובעוד המון אפשרויות
איתן כבל: לא היה אי אימון השבוע.
יריב לוין: ראית שמישהו מדבר בהצעת אי אימון לגופו של הנושא?
איתן כבל: ההצעה שלי היא לבטל, לגופו של עניין, דווקא בשבוע הזה, הייתה בשלות, ההחלטה על שיחת הקרבה התקבלו השבוע.
איתן כבל: יש אנשים מימין ומשמאל שהיו אצל מוברכ, אי אפשר להעלות על סדר היום כי כל הזמן מדברים על זה.
אורי אריאל: על ההצעה לסדר של שיחות הקרבה חתומים נציגי סיעות של כ- 40 פלוס חברי כנסת, יש לזה משקל ואני מציע לכבד את זה, זה לא חבר כנסת אחד, כולו רבע שעה לסדר היום, עוד נושא לסדר היום המדובלל שלנו.
מגלי והבה: הנציגים של כל הסיעות היו בנשיאות וראו את סדר העדיפויות בצורה שונה.
מגלי והבה: אני הולך לדבר על זה בנשיאות בשבוע הבא.
דוד רותם: הטעות היא שעדיין נשארתם בשש שבע הצעות.
דוד רותם: כך הדיון מסתיים, אני הולך הביתה מוקדם ואז אני צריך לנקות את הבית.
יריב לוין: ולנאום מול מליאה ריקה יותר טוב?
יריב לוין: הבעיה היא שאנשים לא באים.
יריב לוין: אם אנשים היו באים אין בעיה לאשר גם 20 הצעות ולהישאר כל השבוע.
מגלי והבה: היו דיונים גם מעבר לשבע ושמונה בימי רביעי
איתן כבל: בדרך כלל כשאנשים מציעים הצעות לסדר, הרוב המכריע נמצא במליאה.
יריב לוין: אני לא מדבר על המציעים אלא על כלל חברי כנסת.
איתן כבל: לשיטתך אם כך, שני שליש מדיוני הוועדות לא היו מתקיימים.
אורי אריאל: אני חייב לצאת, שיירשם שיש לי ייפוי כוח גם ליואל חסון.
יריב לוין: חבר כנסת והבה אני אאפשר לך להתייחס פרטנית לכל אחת מההצעות.
מגלי והבה: הנושאים האלה עלו בנשיאות, נימקנו, הנושא הוא שחרגנו כשנתנו אישור לשבע הצעות לסדר היום.
מגלי והבה: אני, להבדיל מחברי האחרים, לא אוכל להצביע בעד כי לא אסטה מעמדת הנשיאות שאני מייצג אותה.
יריב לוין: זה לגיטימי.
איתן כבל: נודיע את זה לחברים שלך.
יריב לוין: נאשר קודם את העובדה שחבר הכנסת אריאל מייצג גם את חבר הכנסת חסון מי בעד?
יריב לוין: הצבעה בעד – רוב נגד – אין נמנעים – אין הבקשה אושרה
יריב לוין: נעבור להצבעה על כל אחת מהערעורים, הערעור הראשון של חבר הכנסת משה מוץ מטלון בנושא: "שריפת דגלם על ידי נטורי קרטא" מי בעד?
יריב לוין: הצבעה בעד – 2 נגד – 2 נמנעים – אין הערעור לא התקבל
דוד רותם: אני מבקש רביזיה .
יריב לוין: הערעור של חבר כנסת בן ארי בנושא:
יריב לוין: " דברי שר החינוך כי מורים צריכים לכהן בתפקידם לא יותר מעשר שנים".
מיכאל בן-ארי: אדוני היושב ראש, כל שבוע מציעים פה הצעות לסדר בהתייעצות עם העוזרים, שאומרים לי מה שהולך הוא הנושא של חולדאי.
מיכאל בן-ארי: הנושא הזה הוא חשוב ומהותי ביותר מדובר בלמעלה מ- 100,000 מורים שנאמרה אמירה משמעותית לגביהם.
מיכאל בן-ארי: הנושא של מערכת החינוך הוא בנפשנו ואמירות שנאמרות מהמותן נאמרות בלחישת אוזן לשר כזה או אחר, לאנשים שבחיים שלהם לא ראו כיתה מבפנים או בית ספר מבפנים, אלא אם הייתה מצלמה, בסופו של דבר מביאים תכניות, טורחים להביא כל מיני דברים וביקשתי להביא את זה לדיון קודם כל עם שר החינוך ולאחר מכן לדיון בוועדת החינוך כי הנושא מהותי ביותר ויש בו צדדים שונים.
מיכאל בן-ארי: קודם כל מבחינת הפגיעה בקבוצה ענקית שתורמים למדינה והופכים להיות שק אגרוף, זו פגיעה במורים, דבר שהיה צריך לקבל תיקון אמירה אחרת לציבור במליאת הכנסת כמייצגים של הציבור בישראל, אני חושב שהנושא הזה חשוב, לא רק אני הצעתי, גם חברת הכנסת אנסטסיה מיכאלי, זאת אומרת שהיו שני חברי כנסת שהציעו את העניין, אני חושב שמכל ההתייחסות, העניינים הפוליטיים והעניינים שאנחנו מאד אוהבים להתכתש בהם, זה נושא מהותי שהוא בנפשנו, שיש עליו קונצנזוס שצריך לדון בו לעומק.
מיכאל בן-ארי: אני מבקש לדון בעניין הזה ולקחת אותו לדיון קודם כל בכנסת וכפי שאני אבקש לאחר מכן אם זה יתקבל, לדיון מעמיק בוועדת החינוך, עם שר החינוך, עם גורמים שונים, כיצד מצילים את מערכת החינוך בלי עוד פעם למצוא עוד סוג של שעיר לעזאזל בדמות המורים ולהגיד שהם צריכים אחרי 10 שנים לחפש לעצמם מקור עבודה אחר.
מיכאל בן-ארי: אני מבקש את תמיכתם של חברי הוועדה להעלות את הנושא כדי שנוכל לטפל בעניין הזה בצורה מעמיקה עם דיון פתוח שהוא לא פוליטי, הוא לא ברמה של נטורי קרטא או זירה מדינית, הוא בנפשנו ויש עליו הסכמה שאנחנו חייבים להשקיע בו המון מאמץ המון מחשבה ותשומת לב ומאד התאכזבתי לראות שזה הוזז הצידה כלאחר יד- מורים, בית ספר, חינוך, זה לא שהוא ראוי לשבת על סדר היום של הכנסת.
מיכאל בן-ארי: אני חושב שבאמירת הנשיאות הייתה אמירה לא נכונה וזה צריך להיות מתוקן פה.
יריב לוין: אתה רוצה להוסיף משהו לגופו של עניין?
מגלי והבה: אני מסתייג ממה שהוא אמר, כאילו סדר העדיפות בנשיאות לנושאים, ישנה אמירה לנושא החינוך, זה לא נכון.
מגלי והבה: כל הנושאים חשובים, אנחנו מכבדים כל בקשה של חבר כנסת.
מגלי והבה: פשוט, בסדר העדיפויות העומד לרשותנו והיו נציגים של כל הסיעות, אנחנו משתדלים לבנות סדר יום שיתאים לכנסת.
מגלי והבה: לכן כך הצגנו את הנושא הזה.
מגלי והבה: דרך אגב, גם אדוני שיושב בנשיאות יודע, לקבל החלטה פה אחד ולבוא לפה לשנות את עמדתנו.
יריב לוין: עמדת הנשיאות היא לא לקבל, אני עובר להצבעה, מי בעד קבלת הערעור של חבר הכנסת בן ארי?
יריב לוין: הצבעה בעד – 2 נגד – 1 נמנעים – אין הערעור התקבל
דוד רותם: ביקשתי רביזיה.
יריב לוין: לפיכך, ברוב של שניים כנגד אחד הוחלט לקבל את הערעור של חבר הכנסת בן ארי, הרביזיה תהיה בסוף, נעבור לסעיף 3, אנחנו מצביעים על שלוש בקשות באותו נושא של חברי הכנסת אריאל, כבל ויואל חסון, בנושא: "שיחות הקרבה בין ישראל לפלסטינים והתבטאויות המדינות השכנות", על הוריאציות השונות של הניסוח של זה, מי בעד קבלת הערעור?
יריב לוין: הצבעה בעד – 3 נגד – 1 נמנעים – אין הערעור התקבל
יריב לוין: הוחלט לאשר את הערעור.
יריב לוין: אני עובר להצבעה על הרביזיה של חבר הכנסת דוד רותם בעניין ההחלטה שקבלנו בסעיף 1 שהיה על סדר היום, מי בעד הרביזיה של חבר הכנסת רותם בעניין ההחלטה בנושא הצעה לסדר של חבר הכנסת משה מטלון?
יריב לוין: הצבעה בעד – 3 נגד – 1 נמנעים - אין הרביזיה התקבלה.
יריב לוין: הרביזיה התקבלה, אני חוזר להצביע פעם נוספת על השאלה האם לקבל את הערעור או לא.
יריב לוין: מי בעד הערעור ?
יריב לוין: הצבעה בעד – 3 נגד – 1 נמנעים - אין הערעור התקבל
יריב לוין: בעד-3 נגד-1 אין נמנעים, לפיכך הוחלט לקבל את כל הערעורים.
יריב לוין: אני מוכרח לומר שלמרות ההחלטה הזו חושב שראוי שננהג ביתר זהירות בנושא הזה.
יריב לוין: מצד שני אני חושב שגם ראוי שהנושא יועלה בנשיאות, שיובא לתשומת הלב שיש תחושה שצריך להיות עם יד קצת יותר קלה בנושא.
איתן כבל: אני מציע שתביא את הנשיאות לדיון פה, שיבינו את השיקולים.
מגלי והבה: הבעיה פה היא הקואליציה.
יריב לוין: חבר הכנסת כבל, האמת היא שהוועדה התייצבה מאחורי החלטות הנשיאות בלי שום קושי, אני מניח שהפעם הייתה סיטואציה של ריבוי ערעורים ומערערים, לכן תוצאת הרוב הייתה קצת שונה מההתנהלות שישנה בדרך כלל.
יריב לוין: זו הסיבה שמצאתי לנכון להימנע, כי הנושאים לא היו שונים במהות ממה שראינו בעבר, רק הרכב הנוכחים השתנה עקב המספר הרב של הערעורים.
יריב לוין: תודה לכולם הישיבה נעולה.
יריב לוין: על סדר-היום הנושא הראשון: בקשת יושב-ראש ועדת החוקה, חוק ומשפט להעברת הצעת חוק עובדים זרים (תיקון מס' 14) (העסקה שלא כדין – הגברת האכיפה), התש"ע-2010, מוועדת הפנים והגנת הסביבה לדיון בוועדת החוקה, חוק ומשפט.
יריב לוין: במכתב שהעביר אלי חבר הכנסת רותם הוא כותב כך: "הצעת החוק מציעה להחמיר את הענישה בשל עבירות של העסקת עובדים זרים שלא כדין, וכן להוסיף הסדר לסגירת תיק מותנית – קרי, להסמיך תובע להציע לחשוד הסדר בו התיק הפלילי ייסגר, בכפוף להסכמת החשוד להודות בעבירה ולעמוד בתנאים שקבע התובע.
יריב לוין: " "הנושא שהצעת החוק מבקשת להסדיר נוגע באופן ישיר לתחומי ענייניה של ועדת החוקה, חוק ומשפט.
יריב לוין: ועדת החוקה היא המוסמכת לדון במכלול הנושאים הנוגעים לסדרי משפט ככלל, ולדין הפלילי בפרט.
יריב לוין: הצעת חוק זו מבקשת לקבוע הסדר חדש בהליך הפלילי ועל כן ראויה להידון בוועדת החוקה.
יריב לוין: " "יתרה מכך, הסדר כללי לסגירת תיק מותנית כבר מוצע - במתכונת כמעט זהה - בהצעת חוק סדר הדין הפלילי (תיקון מס' 61) (הסדר לסגירת תיק מותנית), אשר הועברה לוועדת החוקה.
יריב לוין: ועדת החוקה מקיימת דיונים בהצעת החוק בעניין סגירת תיק מותנית ביחד עם הדיונים המתקיימים בהצעת חוק העונשין (תיקון מס' 92) (הבנית שיקול הדעת השיפוטי בענישה).
יריב לוין: מבחינת ההסדר הכולל של השתת עונש, קיים קשר הדוק בין שיקול הדעת של השופט לבין שיקול הדעת של התובע, כך ששינויים במישור האחד משפיעים ישירות על כוח הגורמים במישור השני.
יריב לוין: לכן, מקומה של הצעת החוק בעניין עובדים זרים, שמציעה הסדר חופף להסדר בוועדת החוקה, אף הוא בוועדת חוקה.
יריב לוין: " הבקשה הזו מקובלת גם על יושב-ראש ועדת הפנים, שכתב כי "אומנם נושא העסקת עובדים זרים מצוי ככלל בתחום ענייניה של ועדת הפנים, אולם באופן חריג ולאור הסוגיה העקרונית מתחום המשפט הפלילי שבאה לידי ביטוי בחוק, ולאור העובדה כי סוגיית סגירת התיק המותנית מונחת זה מכבר לפתחה של ועדת החוקה, נראה כי ועדת החוקה היא המתאימה.
יריב לוין: " לאור ההסכמה הזאת, הייתי מציע להעביר את הצעת החוק הזאת, הצעת חוק עובדים זרים (תיקון מס' 14), לדיון בוועדת החוקה, חוק ומשפט.
יריב לוין: הערות, התייחסויות.
יריב לוין: אחמד טיבי: לנו אין עמדה עקרונית אבל אם זה מוסכם על שניהם.
יריב לוין: אלכס מילר: אני הבנתי שכן.
יריב לוין: אחמד טיבי: זה גם מה שאומר היושב-ראש.
יריב לוין: היו"ר יריב לוין: כן, זה מוסכם על שניהם, עם מכתבים כתובים.
יריב לוין: אלכס מילר: אדוני היושב-ראש, לפרוטוקול – אני מחליף את חבר הכנסת דוד רותם.
יריב לוין: הצבעה בעד – 2 נגד – אין נמנעים – 2 בקשת יושב-ראש ועדת החוקה, חוק ומשפט להעברת הצעת חוק עובדים זרים (תיקון מס' 14) (העסקה שלא כדין – הגברת האכיפה), התש"ע-2010, מוועדת הפנים והגנת הסביבה לדיון בוועדת החוקה, חוק ומשפט נתקבלה.
אחמד טיבי: אנחנו נמנעים.
אחמד טיבי: היו"ר יריב לוין: בעד – 2, נמנעים – 2, ומתנגדים – אין.
אחמד טיבי: בקשת יושב-ראש ועדת הכספים למיזוג הצעות החוק הבאות: 1.
אחמד טיבי: הצעת חוק ניירות ערך (תיקון מס' 40) (זירת סוחר לחשבונו העצמי), התש"ע-2010 (מ/491) 2.
אחמד טיבי: הצעת חוק ניירות ערך (תיקון – זירת סוחר לחשבון עצמו), התש"ע-2009, של חברת הכנסת רונית תירוש (פ/1666/18)
יריב לוין: הנושא השני על סדר-היום הוא בקשת יושב-ראש ועדת הכספים למיזוג הצעות החוק הבאות:
יריב לוין: הצעת חוק ניירות ערך (תיקון מס' 40) (זירת סוחר לחשבונו העצמי), התש"ע-2010 (מ/491); והצעת חוק ניירות ערך (תיקון – זירת סוחר לחשבון עצמו), התש"ע-2009, של חברת הכנסת רונית תירוש (פ/1666/18).
יריב לוין: יושב-ראש ועדת הכספים מבקש למזג את שתי ההצעות האלה, לדון בהן במשולב ולהכינן לקריאה שנייה ושלישית כהצעת חוק אחת.
יריב לוין: חברת הכנסת תירוש, האם זה מקובל עלייך?
יריב לוין: רונית תירוש: מאוד.
יריב לוין: היו"ר יריב לוין: הערות, התייחסויות.
יריב לוין: אם אין, אני עובר להצבעה.
יריב לוין: הצבעה בעד – פה אחד נגד – אין נמנעים – אין בקשת יושב-ראש ועדת הכספים למיזוג הצעת חוק ניירות ערך (תיקון מס' 40) (זירת סוחר לחשבונו העצמי), התש"ע-2010 (מ/491); והצעת חוק ניירות ערך (תיקון – זירת סוחר לחשבון עצמו), התש"ע-2009, נתקבלה.
יריב לוין: מתנגדים – אין, נמנעים – אין.
יריב לוין: רונית תירוש: תודה.
יריב לוין: קביעת ועדות לדיון בהצעות לסדר-היום: 1.
יריב לוין: הצעה לסדר-היום בנושא: "ביקור חברי כנסת בלוב", של חברי הכנסת זבולון אורלב (2883), מוחמד ברכה (2891), ג'מאל זחאלקה (2896), אורי אריאל (2898), כרמל שאמה (2914), אחמד טיבי (2919), משה (מוץ מטלון (2922)
יריב לוין: הנושא הבא על סדר-היום: קביעת ועדות לדיון בהצעות לסדר-היום.
יריב לוין: ישנן שתי הצעות כאלה.
יריב לוין: ההצעה הראשונה, הצעה לסדר-היום בנושא "ביקור חברי הכנסת בלוב", של חברי הכנסת זבולון אורלב, מוחמד ברכה, ג'מאל זחאלקה, אורי אריאל, כרמל שאמה, אחמד טיבי ומשה (מוץ) מטלון.
יריב לוין: כידוע, ישנה בקשה שהוגשה לוועדת הכנסת לדיון בסוגיה של נטילת זכויות מכוח חסינות חברי הכנסת.
יריב לוין: הבקשה הזו עתידה להידון לאחר שאני אקבל חוות דעת והתייחסויות שונות שביקשתי לקבל, ואני אביא אותן גם כמובן בפני חברי הוועדה.
יריב לוין: אני לכן חושב - על מנת למנוע כפילויות ודיונים, שהדבר הזה יידון פעמיים בשני מקומות – שאנחנו נעביר גם את ההצעה זאת לסדר-היום לוועדת הכנסת ונדון בה בחטיבה אחת עם הדיון שאנחנו מחויבים לקיים על-פי החוק בהתאם לבקשה של יושב-ראש הכנסת שהופנתה אלי, אלא אם כן למישהו כאן יש איזושהי הצעה אחרת בעניין הזה.
אחמד טיבי: האמת היא אדוני, שאנחנו, כחברי כנסת שהשתתפנו בביקור הזה, לא נשתתף בשום ישיבה שתדון בנושא הזה, ולכן אין לנו עניין להשתתף אפילו בהצבעה.
אחמד טיבי: היו"ר יריב לוין: אני רוצה להביע צער על העמדה הזאת.
אחמד טיבי: אני מוכרח לומר שאני לפחות מתכוון לקיים דיון ענייני, לגופו של עניין, ואני חושב שטוב שדעתכם תישמע.
אחמד טיבי: נדמה לי – בפרט מכיוון שמדובר בהליך שהוא הליך מעין שיפוטי במהות שלו – שהיעדרכם כאן עלול, למיטב הבנתי הצנועה, גם לפגוע ביכולת שלכם אחר כך לערער על קביעה כזו או אחרת, אם תהיה, משום שאני חושב שבכך אתם תוותרו למעשה על זכותכם למצות את טיעוניכם ואת האפשרות להביא את הדברים.
אחמד טיבי: על-פי החוק אני חייב, אין לי ברירה.
אחמד טיבי: ברגע שהוגשה בקשה על-ידי חבר כנסת – והיתה פנייה של יושב-ראש הכנסת – יש חובה.
שלמה מולה: גם אם מישהו מבין חברי הכנסת יבוא ויגיד – אנחנו רוצים לשים איתורן ברגליים של חברי הכנסת – גם בזה צריך לדון?
שלמה מולה: היו"ר יריב לוין: לא, יש הבדל.
שלמה מולה: יש הליך שקבוע בחוק - לא בתקנון אפילו אלא קבוע בחוק – שלפיו חבר כנסת רשאי לבקש ליטול זכויות מסוימות שישנן מכוח החסינות לחבר כנסת אחר, ומשעה שהוא ביקש - - - אחמד טיבי: זה לפי סעיף 13?
יריב לוין: בשעה שהוא ביקש בקשה כזאת - - - אחמד טיבי: שנוצל פעם נגדי.
יריב לוין: היו"ר יריב לוין: נכון, לך יש כבר היסטוריה עם הסעיף הזה.
יריב לוין: החוק קובע – לא אנחנו, לא אני ולא מישהו אחר- שברגע שהוגשה בקשה כזאת ליושב-ראש הכנסת, יושב-ראש הכנסת צריך להעביר אותה לוועדת הכנסת לצורך קיום דיון.
אחמד טיבי: גם אם מדובר בחבר כנסת לא לגיטימי.
אחמד טיבי: היו"ר יריב לוין: גם אם מדובר בחבר כנסת שלדעת מי מהיושבים כאן הוא לא לגיטימי, ולדעת אחרים הוא כן לגיטימי, אבל בשורה התחתונה – חבר הכנסת מולה, אני עונה לך – העניין הזה לא נתון בכלל לשיקול דעתנו.
אחמד טיבי: מרגע שהועברה פנייה כזאת צריך לקיים דיון ואני לפחות מתכוון לקיים דיון רציני בסוגיה, שבעיני היא גם סוגיה חשובה, אני מוכרח לומר את האמת.
אחמד טיבי: לפיכך, מי בעד להעביר את ההצעות לסדר-היום לדיון בוועדת הכנסת?
אחמד טיבי: מי מתנגד?
אחמד טיבי: נמנעים?
אחמד טיבי: הצבעה בעד – 2 נגד – אין נמנעים – אין הבקשה להעביר את ההצעות לסדר-היום בנושא: "ביקור חברי כנסת בלוב" לדיון בוועדת הכנסת נתקבלה.
יריב לוין: 2 בעד, אין מתנגדים.
יריב לוין: השאר לא משתתפים בהצבעה.
יריב לוין: לפיכך, הוחלט שההצעות לסדר-היום בנושא "ביקור חברי הכנסת בלוב" יידונו בוועדת הכנסת, ואני מודיע שהן יידונו במשולב עם הדיון בסוגיית נטילת החסינות.
יריב לוין: קביעת ועדות לדיון בהצעות לסדר-היום: 2.
יריב לוין: הצעה לסדר-היום בנושא: "הג'נוסייד הארמני" – של חבר הכנסת חיים אורון (2848)
יריב לוין: הנושא השני, הצעה לסדר-היום בנושא "הג'נוסייד הארמני", של חבר הכנסת חיים אורון.
יריב לוין: נשמעו הצעות להעביר את ההצעה לוועדת החוץ והביטחון ולוועדת החינוך, התרבות והספורט.
יריב לוין: יושב-ראש ועדת החינוך, התרבות והספורט נתן את הסכמתו להעברת ההצעה לדיון בוועדת החוץ והביטחון.
יריב לוין: חבר הכנסת אורון, לפני שאני אאפשר לך להציג את עמדתך, אני אעיר הערה.
יריב לוין: הנושא הזה הוא נושא שמתגלגל והולך כאן, אני חושב כבר כנסות, לא כנסת אחת.
יריב לוין: חיים אורון: שלישית.
יריב לוין: היו"ר יריב לוין: אני לפחות, כאשר נכנסתי לתפקידי ומצאתי אותו שוכב כאבן שאין לה הופכין פה על שולחני, באופן מיידי החלטתי שפה זה לא תחנת עיכוב גם להצעות שיש בהן לפעמים רגישות כזו או אחרת.
יריב לוין: אני חושב שדיון צריך לקיים, בוודאי משעה שהמליאה החליטה להעביר את הנושא לדיון בוועדה.
יריב לוין: בהחלטה שהתקבלה פה ב- 26 באוקטובר, העברנו את ההצעה לדיון בוועדת החוץ והביטחון.
יריב לוין: הדיון לא התקיים עד היום, אם אני מבין נכון.
יריב לוין: אני עדיין בדעה – בוודאי נוכח העמדה של יושב-ראש ועדת החינוך
יריב לוין: – שזה צריך לעבור לוועדת חוץ וביטחון, אבל אני גם הייתי מציע שאם כך יוחלט, שאנחנו נצרף להחלטה שלנו בקשה מפורשת מיושב-ראש הוועדה לקיים בעניין הזה דיון באופן מיידי ולא להמשיך ולסחוב את העניין.
יריב לוין: יושב-ראש ועדת החוץ והביטחון, מרגע שנפנה את תשומת לבו לעניין הזה, אני מתאר לעצמי שבכל זאת יאות ויקדם את הנושא בסדר-היום כך שהוא יידון ללא דיחוי, אלא אם חבר הכנסת אורון, יש לך איזושהי בקשה אחרת.
יריב לוין: חיים אורון: יש לי בקשה פשוטה, לפי דעתי גם על-פי סעיף מתאים בתקנון.
יריב לוין: ברגע שלמעלה מחצי שנה נושא מסוים תקוע בוועדה מסוימת - ולפי דעתי הוא לא תקוע בגלל חוסר תשומת לב אלא אולי בגלל עודף תשומת לב – זכותו של חבר כנסת לבקש שזה יידון בוועדה אחרת.
יריב לוין: במקרה זה הוועדה האחרת היא גם מתאימה לעניין .
יריב לוין: אני גם אז חשבתי שוועדת החינוך היא מתאימה, אבל במקרה זה אפילו העובדה הפשוטה שהעניין תקוע – אוקטובר זו הפעם האחרונה; היתה פעם קודמת בכנסת הקודמת גם – כנראה שמדובר באותו יושב-ראש ועדה שיש לו סיבות טובות משלו לא לדון בכך, ואני מבקש לדון בזה בוועדת החינוך של הכנסת.
יריב לוין: היו"ר יריב לוין: אומר לך מה בעיני הבעיה.
יריב לוין: אני לא נוהג לכפות כאן על ראשי ועדות להעביר אליהם הצעות שהם לא מוכנים לקבל או לא רוצים לקבל אותן, ומשעה שיושב-ראש ועדת החינוך הודיע לי שהוא לא רוצה או שהוא סבור שצריך להעביר את העניין לוועדה אחרת, ומאחר שהוא גם איננו כאן ואני לא יכול לשאול את הסכמתו אם הוא מוכן לשנות את עמדתו, אני מוכן – אם תרצה – שאנחנו נדחה את ההצבעה בעניין הזה לאיזושהי ישיבה, ביום רביעי או אולי ביום שני.
יריב לוין: אני מוכן לפנות ליושב-ראש ועדת החוץ והביטחון ולבקש ממנו שייתן לי למעשה התחייבות שהוא מביא את זה לדיון באופן מיידי.
יריב לוין: אם כך יהיה – מה טוב.
יריב לוין: אם יתברר שלא כך העניין, אני מוכן לשאול את יושב-ראש ועדת החינוך אם הוא בכל זאת מוכן לקבל את העניין אליו.
יריב לוין: חיים אורון: יכול להיות שהפתרון הוא ועדה משותפת.
יריב לוין: היו"ר יריב לוין: יכול להיות, ועל הבסיס הזה לבוא לכאן.
יריב לוין: חיים אורון: בואו נחליט על ועדה משותפת.
יריב לוין: היו"ר יריב לוין: גם אפשרות אבל צריך יהיה שוב לבוא לכאן.
יריב לוין: צריך לראות מי עומד בראש הוועדה המשותפת כי זה ישליך.
יריב לוין: חיים אורון: לי אין בעיה.
יריב לוין: היו"ר יריב לוין: אם זו תהיה ועדה משותפת בראשות חוץ וביטחון, אני לא בטוח שזה ישנה מהותית את הסיטואציה.
יריב לוין: לכן, אני מוכן לכל דבר שתרצה מהבחינה הזאת.
יריב לוין: אם אתה מעוניין לדחות את זה - - חיים אורון:
יריב לוין: הדבר העיקרי שאני רוצה זה להצביע עכשיו.
יריב לוין: היו"ר יריב לוין: - - לעוד כמה ימים, אם אתה מעדיף להצביע עכשיו ושנעביר את זה.
יריב לוין: חיים אורון: לוועדה משותפת.
יריב לוין: היו"ר יריב לוין: לא.
יריב לוין: אני לא אקים ועדה משותפת ללא שיחה עם ראשי הוועדות, ואני גם צריך הרכב לוועדה המשותפת הזאת.
יריב לוין: אני לא יכול להעביר את זה בלי שיש לי הרכב שמי של האנשים.
יריב לוין: שלמה מולה: למה אתה לא יכול להצביע עקרונית על הוועדה, ואת השמות יעבירו לאחר מכן?
יריב לוין: היו"ר יריב לוין: אני לא אכפה על שני ראשי ועדות ועדה משותפת, מבלי שאפילו הצעתי להם, שאלתי אותם, דיברתי איתם.
יריב לוין: חיים אורון: אני מציע שנצביע על העברה ל וועדת חינוך עכשיו, ונראה מה יהיה.
יריב לוין: אני לא אצביע על חינוך כשיושב-ראש ועדת החינוך אומר לי שהוא לא רוצה.
יריב לוין: אם תאמר לי שאתה מוכן להעביר לוועדת חוץ וביטחון, אני מוכן להצביע על זה.
יריב לוין: וַלא – אני אדחה את ההצבעה לכל המאוחר לתחילת השבוע הבא.
יריב לוין: אשב עם ראשי שתי הוועדות האלה ואנסה להגיע איתם לאיזושהי הבנה.
יריב לוין: שלמה מולה: אדוני היושב-ראש, אם הוא מציע חינוך ואתה רוצה ועדת חוץ וביטחון, תצביע על כל ועדה.
יריב לוין: היו"ר יריב לוין: לא, לא.
יריב לוין: אני לא רוצה שום דבר.
יריב לוין: שלמה מולה: מדובר בסוגיה רגישה, במיוחד כשמדובר ברצח עם.
יריב לוין: אנחנו לא יכולים לבוא ולהגיד – ימצא חן בעיני התורכים, לא נעשה דבר.
יריב לוין: היו"ר יריב לוין: חבר הכנסת מולה, את זה תגיד בכל הכבוד ליושב-ראש ועדת החוץ והביטחון, שהוא איש סיעתך.
יריב לוין: שלמה מולה: מה זה קשור לצחי הנגבי?
יריב לוין: היו"ר יריב לוין: ודאי שזה קשור.
שלמה מולה: נו באמת.
שלמה מולה: אני לא עובד אצל צחי הנגבי.
שלמה מולה: יש לי דעות משלי.
שלמה מולה: היו"ר יריב לוין: חילוקי הדעות הם לגיטימיים, אבל אני חושב שמאחר שמדובר באיש סיעתך, לפחות אתה צריך לצדד בזה.
שלמה מולה: שלמה מולה: אגיד לך למה.
שלמה מולה: עובדה היא, הנושא הזה עולה כל שנה.
שלמה מולה: בשנה שעברה גם כן הצבענו, אמרו שיתקיים דיון בוועדת חוץ וביטחון.
שלמה מולה: אני משוכנע, צחי הנגבי היה רוצה לקיים דיון, אומרים לו אל תקיים דיון – בלשכת ראש הממשלה, במשרד החוץ.
שלמה מולה: היו"ר יריב לוין: חבר הכנסת מולה, אני חושב שאתה גם היית רוצה – בפרט כשמדובר בחבר סיעתך – שלפחות אתן לו את האפשרות שאשאל אותו והוא יתן לי תשובה והתייחסות.
שלמה מולה: שלמה מולה: מצאתם עלה תאנה, זה בסדר.
שלמה מולה: היו"ר יריב לוין: לא.
שלמה מולה: רבותי, לו רציתי לדחות את זה הייתי יכול לדחות.
שלמה מולה: אין לי שום רצון לדחות את זה, אבל אני מציע – לא יותר משבוע ימים – אני אבוא איתם בדברים ואני אביא את זה כאן להצבעה בוועדה.
שלמה מולה: חיים אורון: מקובל עלי.
שלמה מולה: היו"ר יריב לוין: תודה רבה, הישיבה נעולה.
יריב לוין: אני מודה לידידי וחברי, ציון פיניאן, שמנע ממני את התחושה הלא נעימה של לדון בהצעת חוק של עצמי לבד.
ציון פיניאן: אני מודה לחברי שהזמין אותי.
יריב לוין: הנושא שעל סדר היום: הצעת חוק הכנסת (תיקון – מספר הסגנים ליושב ראש הכנסת), התש"ע-2010, פ/2207/18, הצעה שהיא, כמו לא מעט דברים שנעשים כאן, פרי חשיבה משותפת עם ארבל, אם אני רוצה להגדיר את האחוזים והקרדיט לעניין הזה.
יריב לוין: .. במסגרת התהליך של תיקוני התקנון, וכאשר הסדרנו את הנושא של הבחירה של נשיאות הכנסת, עברנו וראינו כמה נושאים שמצריכים תיקוני חקיקה; רובם תיקונים טכניים, אבל חלקם תיקונים שיש להם איזשהו היבט מהותי.
יריב לוין: בין היתר, התעוררה השאלה של הרכב נשיאות הכנסת כתוצאה מהעובדה שגם בכנסת ה-17 וגם בכנסת הנוכחית בוצע תיקון בהוראת שעה בשלוש קריאות בהליך בזק כדי להגדיל את מספר הסגנים כדי לייצר איזושהי ייצוגיות יותר רחבה, אחרי שבכנסת ה-16 המספר עמד על שבעה.
יריב לוין: התחושה הכללית היתה שלא נכון שתהליך כזה יתבצע במין הוראת שעה כזו, ומצד שני, יש איזשהו קושי עם המגבלה של שבעה כאשר הכנסת מונה 12 סיעות, והפיצולים בהן לא מעטים, ויש סקטורים שלמים שמיוצגים כאן בכנסת, לפעמים גם על ידי יותר מסיעה אחת, שעלולים למצוא עצמם ללא ייצוג בנשיאות, ונשיאות רחבה היא באמת חשובה כדי להבטיח משחק פרלמנטרי הוגן.
יריב לוין: ממילא מאחר שהוראת שעה התקבלה ביחס לכנסת ה-18, והיא לא נכתבה במפורש בהצעת החוק המקורית, והיא הוספה בטיוטה שתכף נעבור עליה, שארבל הכינה, להדגיש את העובדה שמדובר במשהו שיחול החל מהכנסת ה-19 והלאה.
יריב לוין: סיעת קדימה, להפתעתי במידה מסוימת, התנגדה להצעה בקריאה הטרומית.
יריב לוין: אני שוחחתי אתם בעקבות זה, כי הכוונה שלי היתה לא לנצל בעניין הזה לא רוב קואליציוני ולא את היכולת שלי לשלוט בתהליך כאן בוועדה, אלא לנסות להגיע להבנה.
יריב לוין: על פי סיכום שלי אתם, אנחנו נעביר את החוק כרגע בקריאה ראשונה, ואחר כך ננסה לקראת השנייה והשלישית להגיע אתם לאיזושהי, בתקווה, לאיזושהי הבנה, כאשר בד בבד גם יושב ראש הכנסת, שגם הוא לא עמד על התנגדות להצעה הזו, אבל הביע איזשהו חשש, שההצעה בצורה הזאת עלולה להיות פתח, שיגידו: עכשיו תשעה יש, אז בוא נראה ונגדיל לעשרה ו-11 ו-12.
יריב לוין: במסגרת הזו וגם לאור הדברים שנשמעו על ידי נציגי קדימה במליאה, נדמה לי שיכול להיות שאפשר יהיה להגיע להסדר פשרה מסוים, שיחייב רוב יותר מאשר רוב רגיל כדי לאשר הצעה כזאת, למרות שגם הדבר הזה לא נקי מבעיות, משום שהוא בבחינת איזשהו תקדים מבחינת עבודת הוועדות, אבל יכול להיות שלנושא הזה הוא ראוי, ואז הדבר הזה יבטיח, שאם תהיה החלטה להגדיל את הרכב הנשיאות, היא תהיה החלטה שמבטאת הסכמה רחבה, ולא החלטה שהקואליציה מעבירה אותו בכוחותיה שלה בלבד, ומטבע הדברים במצב הזה ההרכב המורחב יהיה הרכב שהוא תוצאה של שיקוף וייצוגיות יותר הולמת.
יריב לוין: עד כמה שאני מבין, לפחות ברמה העקרונית, הדבר הזה יהיה מקובל גם על קדימה, ואני מקווה שהוא גם מבחינת יושב ראש הכנסת יפתור את החשש שהוא הביע.
יריב לוין: בעיניי, הדבר הזה חשוב דווקא גם החשש שהביע יושב ראש הכנסת, כי נדמה לי שברגע שכבר הולכים לחקיקה במהלך של הוראת שעה, אז כבר מה זה משנה – אז במקום תשעה יכולים לעשות 11, וזה יותר קל.
יריב לוין: דווקא אם נייצר מסלול אחר, שאומר: יש שבעה, ואנחנו יכולים להרחיב לתשעה, אז לומר שלמרות שיש אפשרות להרחיב לתשעה, עכשיו נעשה הוראת שעה וניתן עשרה ו-11, נראה לי שמבחינת היכולת לבצע את הדברים, דווקא זה יהיה בלם בפני מהלך מהסוג הזה, למרות שתמיד בהיר שיהיו מקרים כפי שקרה כאן, שיש רוב מוחלט, וכולם רוצים, שוום חקיקה לא יכולה לעצור ולמנוע את זה.
יריב לוין: זו, פחות או יותר, התמונה.
ציון פיניאן: כמה היום סגנים ?
יריב לוין: היום יש תשעה.
יריב לוין: החוק קובע שבעה, ובהוראת שעה תיקנו את זה לתשעה לכנסת הזאת.
יריב לוין: התיקון הזה אומר שיהיו שבעה, ואפשר יהיה להגדיל לתשעה בהחלטה של ועדת הכנסת – במקום שזה יבוא לשלוש קריאות במליאה, כדי שלא נעבור את ההליך הזה שפותחים את הקדנציה בהוראת שעה בשלוש קריאות.
יריב לוין: זה פשוט לא נראה טוב.
קריאה: אולי נעשה כך גם לגבי מספר השרים?
יריב לוין: את מספר השרים – אין הגבלה היום בחוק, אבל אני יכול לומר לך שמהבירור שאני עשיתי עם ראשי סיעתי, אם מר"צ תיאות להצטרף לקואליציה, העובדה שנצטרך להוסיף שרים לא תהיה מכשלה, כלומר אם יש כאן פנייה רשמית של המפלגה, אני מוכן להיות שליח המצווה לזה.
יריב לוין: אגב, אני חושב שיש לכם מה לתרום שם, כלומר אם כבר יש נכונות, אז אנחנו בעד.
יריב לוין: אני אפילו אציע אולי שאתם תירתמו למאמץ האכיפה של הבנייה הבלתי חוקית במגזר הערבי במזרח ירושלים, ויכול להיות שמכאן אנחנו נצא לדרך – זה משלב אג'נדה של אכיפת החוק.
יריב לוין: קואליציה היא פשרות, אז תתפשרו על מי אוכפים, רק נישאר עם האכיפה כמו שצריך.
יריב לוין: אנחנו יכולים בהחלט לעשות משהו טוב, כך שמבחינתי, אני בעניין הזה לרשותכם.
ארבל אסטרחן: נתחיל בסעיף 2, שהוא הסעיף העיקרי, סעיף 2 להצעת החוק, שמתקן את סעיף 10; סעיף 10 לחוק הכנסת, שכותרתו: נשיאות הכנסת, קובע כיום שיו"ר הכנסת והסגנים יעברו את נשיאות הכנסת, ומספר הסגנים לא יעלה על שבעה, ופה מוצע להוסיף, שרשאית ועדת הכנסת ברוב חבריה לקבוע, כי בתקופת כהונתה של אותה כנסת לא יעלה מספר הסגנים ליו"ר על תשעה.